stanford-oval/wikipedia huggingface dataset:
Heroes of the Baltic Sea

| Heroes of the Baltic Sea |
| --- | --- |

Tyyli:   Draama  Reality 
Kestoaika:  20-39 min/jakso,  yhteensä 130 min
Perustuu:  Draama-osa perustuu osittain tositapahtumiin
Pääosissa:   Oliver Österberg  Christian Arnold  Ville Virtanen  Minttu Mustakallio 
Alkuperämaa:   Suomi  Ruotsi  Viro  Saksa 
Julkaistu:   2016-12-2626. joulukuuta 2016  
Tuotantokausia:  1
Jaksoja:  5
Ikäraja:  
Tuotanto
Tuottaja(t):  Riikka Takila
Vastaava(t) tuottaja(t):  Hyppe Salmi
Ohjaaja(t):   Antti-Jussi Annila  Tuukka Temonen 
Käsikirjoittaja(t):   Outi Keskevaari  Antti Pesonen 
Säveltäjä(t):  Panu Aaltio
Leikkaaja(t):  Antti Isoaho
Lavastaja(t):  Paula Salonen
Kuvaaja(t):  Mika Tertsunen
Tuotantoyhtiö(t):  Yleisradio
Aiheesta muualla
IMDb
Heroes of the Baltic Sea on vuonna 2016 valmistunut suomalainen televisiosarja, jonka ovat ohjanneet Antti-Jussi Annila ja Tuukka Temonen. Sarjassa kaksi osaa, draama- ja reality-osat punoutuvat yhteen.
Juoni

Sarjassa seurataan 1400-luvulla eläneen Axel Tottin elämää kahdella tavalla; ensin reality-osan nuoret selvittävät Axeliin liittyviä arvoituksia, ja sitten draamassa katsojalle kerrotaan, kuinka tarina etenee.
Juoni > Osa 1: Haaksirikko

Sarja alkaa kohtauksella, jossa Hanneke Wromen kapteeni huomaa merirosvojen seuraavan laivaa, vaikka laivan lasti, 10 000 kultarahaa oli salaisuus. Hän epäileekin, etteivät merirosvot jahtaa kultaa, vaan Raaseporin linnanherran Lauri Akselinpoika Tottin vaimoa, Katariina Viffertia ja heidän poikaansa, Axel Tottia. Axel ehdottaa laivan ohjaamista myrskyyn merirosvoilta pakenemiseksi. Kapteenin mielestä se on ainut keino. Laiva kaatuu myrskyssä ja uppoaa, ja Axel on ainoa eloonjäänyt.
Hän herää eräällä saarella, jossa Axel tapaa saaren asukkaita. He vievät Axelin kotiinsa. Perheen isä lähtee tarkastamaan saaren kylää, mutta palaa pian nuoli selässään. Merirosvot hyökkäävät, ja Axel pakenee perheen lasten kanssa. Hänelle neuvotaan, miten hän pääsisi Rääveliin, nyk. Tallinnaan, ja hän jatkaa yksin. Axel sytyttää tulen loistoon, jotta ohikulkevat laivat huomaisivat hänet, mutta myös merirosvot huomaavat hänet, ja pääsevät loistolle. Axel piiloutuu, ja kun hän huomasi veneen lähteneen laivasta hakemaan häntä, Axel pakenee hyppäämällä kallionkielekkeeltä alas veteen.
Juoni > Osa 2: Pako

Axel oli päässyt Rääveliin, ja etsii maalari Sittowia, koska Axelin isä on tilannut muotokuvan häneltä, ja isää odotetaan hakevan valmis muotokuva. Axel jättää isälleen viestin, jossa hän kertoo käyvänsä Sittowin luona joka päivä, kunnes tapaa isänsä. Kesken kirjoittamisen merirosvot tulevat Sittowin galleriaan, ja Axel pakenee ulos ja piiloutuu. Orjakauppias löytää hänet ja luulee häntä orjaksi. Axel joutuu Gotlantiin matkalla olevaan orjalaivaan, mutta pääsee merirosvoja pakoon.
Juoni > Osa 3: Mestaus

Axel on Gotlannissa orjana. Kun hän löytää Ingrid Oxen vihkon, hänen lukutaitoisuus paljastuu Ingridille. Hän haluaa Axelin opettavan hänet lukemaan, koska muutoin häntä ei opetettaisi. Axel suostuu,kunhan Ingrid pitää sen salassa. He ystävystyvät opetuksen aikana.
Axel ja Ingrid ovat jo aikuisia, ja Ingrid kertoo Axelille teloitettavista merirosvoista, jolloin Axel huolestuu paljastumisen mahdollisuudesta, mutta lähtee katsomaan teloitusta. Teloitettavat eivät ole Axelille tuttuja, mutta mestauksen jälkeen he törmäävät kapakassa Magnus ja Margaretha Flemingiin. Alkaa tappelu, jonka aikana Axel ja Ingrid pakenevat. Axel päättää lähteä sotaan Tanskaa vastaan, jotta hän pääsisi vapaaksi, eikä olisi enää orja. Hän lupaa ennen lähtöä Ingridille palaavansa takaisin päästyään sodasta.
Näyttelijät

| 0 | 1 | 2 |
| --- | --- | --- |
|  Oliver Österberg  | … |  Axel Tott – nuorempi   |
|  Christian Arnold  | … |  Axel Tott – vanhempi   |
|  Ville Virtanen  | … |  Magnus Fleming   |
|  Minttu Mustakallio  | … |  Margaretha Fleming   |
|  Sampo Sarkola  | … |  Daniel Bjelke   |
|  Amalia Holm  | … |  Ingrid Oxe   |
|  Linda Zilliacus  | … |  Katariina Viffert   |
|  Annika Poijärvi  | … |  Anna Fleming   |
Reality-seikkailijat
Santeri Koskinen
Julia von Lerber
Vilho Leskelä
Netta Pihlanen
Vastaanotto

Sarjan ilmestyttyä joulukuussa 2016 arkeologi Ilari Aalto julkaisi sarjaa kritisoivan blogikirjoituksen, joka sai laajaa mediahuomiota. Aalto kiinnitti huomiota draamaosuuden historiakuvan epätarkkuuksiin ja reality-osuudessa tapahtuneeseen fiktiiviseen muinaisjäännösten ja arkeologisen kaivauksen tärvelyyn. Sarjan reality-osuuden ohjaaja Tuukka Temonen vastasi kritiikkiin ja puolusti taiteellisten vapauksien ottamista sarjan viihdeluonteella.
Aiheesta muualla

Heroes of the Baltic Sea Yle Areenassa
Heroes of the Baltic Sea Internet Movie Databasessa (englanniksi)
Hérault

Hérault on Ranskan departementti numero 34, joka on nimetty 160 kilometriä pitkän Héraultjoen mukaan. Hérault sijaitsee Etelä-Ranskassa Languedoc-Roussillonin  hallintoalueella. Departementti on pinta-alaltaan 6 101 neliökilometriä ja siellä on 1 001 037 asukasta (vuonna 2006). Hérault’n pääkaupunki on Montpellier. Hérault on jaettu edelleen kolmeen arrondissementtiin, 49 kantoniin ja 343 kuntaan.
Hérault oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Hérault muodostettiin osasta Languedocin provinssia.
Departementista on kolme kylää päässyt Ranskan kauneimpien kylien järjestön Les Plus Beaux Villages de France jäseniksi: Minerve, Olargues ja Saint-Guilhem-le-Désert.
Aiheesta muualla

Kuvia tai muita tiedostoja aiheesta Hérault Wikimedia Commonsissa
Hérault’n departementin kotisivut (ranskaksi)
Prefektuurin arrondissementit
Hsen-Hsu Hu

| Hsen-Hsu Hu> 胡先驌 |
| --- | --- |

Henkilötiedot
Syntynyt: 24. toukokuuta 1894 Xinjian, Nanchang, Jiangxi, Kiina
Kuollut: 16. heinäkuuta 1968 (74 vuotta) Peking, Kiina
Arvonimi: tohtori
Koulutus ja ura
Tutkimusalue:  kasvitiede
Hsen-Hsu Hu (kiin.: 胡先骕; pinyin: Hú Xiānsù; 24. toukokuuta 1894 – 16. heinäkuuta 1968) oli kiinalainen tieteilijä. Hän syntyi vuonna 1894 Xinjianin alueella Nanchangin kaupungissa Jiangxin maakunnassa Kiinassa. Hän suoritti kandidaatintutkintonsa kuitenkin Kalifornian yliopistossa vuonna 1916 ja saavutti tohtorin arvon soveltavassa biologiassa Harvardin yliopistossa vuonna 1925. Vuonna 1918 Hu alkoi opettaa korkeakoulussa ja hän toimi opettajana kuolemaansa vuoteen 1968 asti. Samalla hän modernisoi Kiinan kasvitieteen tutkimusta ja Huta pidetään yleisesti kiinalaisen kasvitaksonomian perustajana. Elämänsä aikana Hu julkaisi yli 150 tieteellistä julkaisua sekä yli 20 kirjaa.
Hu oli ensimmäinen kiinalainen tieteilijä, joka nimesi uuden suvun. Kyseinen suku oli storaksikasveihin (Styracaceae) kuuluva Sinojackia-suku, jonka Hu nimesi vuonna 1928. Vuonna 1934 Hu nimesi ensimmäisenä kiinalaisena uuden heimon, joka oli Torricelliaceae. Lisäksi Hu on kuvannut ja nimennyt useita satoja lajeja. Hun merkittävimpänä löytönä pidetään eläväksi fossiiliksi kutsuttua kiinanpunapuuta (Metasequoia glyptostroboides). Hu kuvasi kiinanpunapuun tieteelle yhdessä Wan-Chun Chengin kanssa vuonna 1948. Kiinanpunapuun löytöä pidetään yhtenä 1900-luvun merkittävimmistä kasvitieteen löydöistä. Nykyisten kasvien taksonomian lisäksi Hu oli yksi paleobotaniikan pioneereista. Hän kirjoitti yhdessä Ralph Works Chaneyn kanssa kirjan Kiinan kenotsooisen ajan kasveista ja tuo kirja oli ensimmäinen tutkimus Kiinan kenotsooisen ajan kasvistosta.
Aiheesta muualla

Kuvia tai muita tiedostoja aiheesta Hsen-Hsu Hu Wikimedia Commonsissa
Herefordshire

Herefordshire
| --- | --- |
Sijainti:  Länsi-Midlands Englanti Yhdistynyt kuningaskunta
Pääkaupunki:  Hereford 
Pinta-ala:  2 180 km2  (2016) 
Väkiluku:  194 000  as.  (2020) 
Asukastiheys:  89  as./km2  (2020)
Edeltäjä:  Hereford and Worcester (en) (käännä suomeksi) 
NUTS:  UKG11 
Verkkosivusto:  www.herefordshire.gov.uk 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Herefordshire [ˈhɛrɪfərdʃɪər] on muodollinen ja historiallinen kreivikunta ja yhtenäishallintopiiri Englannissa Länsi-Midlandsin alueella, lähellä Walesin rajaa. Se on maaseutua, joka tunnetaan lähinnä hedelmän- ja siiderintuotannostaan. Sitä ei pidä sekoittaa Hertfordshiren kreivikuntaan lähellä Lontoota. Vuonna 2020 kreivikunnan alueella arvioitiin elävän noin 194 000 ihmistä.
Historia

Herefordshiren vanhimmat linnoitukset ovat säilyneet saksikuningas Offan ajoilta. Normannit rakennuttivat komeita linnoja, joissa asui varakkaita maanomistajia. Goodrichin linna on parhaiten säilynyt. Wigmoren linna oli ruusujen sotaan osallistuneen Mortimerin suvun hallussa.
Hallinto

Herefordshiren yhtenäishallintopiiri perustettiin vuonna 1998, kun Hereford ja Worcesterin kreivikunta ja siihen kuuluneita hallintopiirejä lakkautettiin. Yhtenäishallintopiirin hallinnollisena keskuksena toimii Herefordin kaupunki, jossa sijaitsevassa kreivikunnantalossa piirivaltuusto kokoontuu. Vuonna 2017 valitussa valtuustossa on 53 valtuutettua, joista 12 on sitoutumatonta, 13 kuuluu konservatiivipuolueeseen, 8 It’s Our County -puolueeseen, 7 vihreään puolueeseen ja 7 liberaalidemokraatteihin. Yhtenäishallintopiirin vastuulla on tuottaa suurin osa Herefordshiren alueen julkisista palveluista, muun muassa sosiaali- ja terveyspalvelut, jätehuolto, kaavoitus, liikenne, peruskoulutus ja kirjastopalvelut.
Lordiluutnantti Edward Harley on edustanut Ison-Britannian kuningatarta Herefordshiressä syyskuusta 2020 lähtien.
Hallinto > Osa-alueet

Rutlandin muodollisen kreivikunnan alueella sijaitsevat seuraavat hallinnolliset alueet:
| Hallinnon taso | Väkiluku (2020) | Lähde | Kartalla |
| --- | --- | --- | --- |
| Herefordshire * | 194 000 |  |    |
* Yhtenäishallintopiiri
Herefordshiren aluehallinto
1. taso: Hallintopiirit
2. taso: Kunnat
Herefordshiren paikallishallinnosta vastaa 137 kuntaa (civil parish), joilla on omat kunnan- tai kaupunginvaltuustonsa. Kuntien tehtävä on lähinnä edustaa asukkaitaan poliittisessa keskustelussa, joka koskee niiden aluetta. Osa kunnista järjestää asukkailleen myös palveluita, kuten hautausmaita, bussikatoksia, julkisia vessoja ja viljelypalstoja.
Talous

Alueella on valmistettu siideriä 1600-luvulta asti ajoista asti. Nykyisin kreivikunnassa tuotetaan yli puolet Britannian siiderintuotannosta. Strongbowta tuottava Bulmers on ollut alan suurimpia yrityksiä, mutta myös pienyritykset ja luomusiiderit ovat muodissa.
Herefordshiren maanviljely on kokenut uuden myllerryksen, kun mansikoita on alettu kasvattaa muovitunneleissa, jolloin satokausi pitenee eivätkä marjat kärsi sateesta. Mansikanpoimijoita tulee Itä-Euroopasta sesonkityöhön, ja nämä ulkomaalaiset työläiset sekä maisemassa kauas näkyvät muovitunnelien pellot ovat muuttaneet Hereforshiren aiemmin uneliaita hedelmätarhoja näkyvästi.
Väestö

Herefordshirellä on vanhastaan vahvat kulttuuriset yhteydet Walesiin, sillä kreivikunnan lounaisosissa puhuttiin kymrin kieltä paikoitellen vielä 1900-luvun alkupuolella. Nykyään walesiläinen identiteetti on pitkälti kadonnut seudulta, vaikka jotkut yksittäiset paikalliset sitä toki korostavatkin. Herefordshiren (kymriksi Swydd Henffordd) kielellinen historia näkyy kuitenkin edelleen muun muassa lukuisissa kymriläisperäisissä paikan- ja sukunimissä.
Vuonna 2020 Herefordshiren muodollisessa kreivikunnassa oli noin 194 000 asukasta ja seuraavat yli kymmenentuhannen asukkaan asutuskeskukset:
| Asutuskeskus | Hallinnollinen alue | Väkiluku (2020) | Lähde |
| --- | --- | --- | --- |
| Hereford | Herefordshire | 64 000 |  |
| Leominster | Herefordshire | 12 000 |  |
| Ross-on-Wye | Herefordshire | 11 000 |  |
Tunnukset

Herefordshiren lipussa on tummanpunainen pohja kuvastamassa kreivikunnan punertavaa maaperää ja punaruskeaa herefordkarjaa. Lipun keskellä on kaksi sinistä ja yksi valkoinen aaltomainen raita symboloimassa kreivikunnan halki virtaavaa Wyejokea, ja sen alaosassa on valkoinen herefordsonnin pää. Lippu otettiin käyttöön 2. marraskuuta 2019 ja sen suunnitteli Jason Saber.
Vuonna 2004 Herefordshiren nimikkokukaksi valittiin misteli Plantlife International -järjestön pitämässä yleisöäänestyksessä.
Aiheesta muualla

Kuvia tai muita tiedostoja aiheesta Herefordshire Wikimedia Commonsissa
Mansikan tunneliviljelmä maaliskuisessa Herefordshiressa.
Hotel Babylon

| Hotel Babylon |
| --- | --- |
Tyyli:  draama
Kestoaika:  60 minuuttia
Luoja(t):  Tony Basgallop
Pääosissa:  Nigel Harman Anna Wilson-Jones Dexter Fletcher Martin Marquez Michael Obiora Ray Coulthard Danira Gović Alexandra Moen Amy Nuttall
Alkuperämaa:   Yhdysvallat
Alkuperäiskieli:  englanti
Verkko:   BBC One, BBC HD  Sub
Esitetty:   2006-01-1919. tammikuuta 2006 – 2009-8-1414. elokuuta 2009
Tuotantokausia:  4
Jaksoja:  32
Tuotanto
Vastaava(t) tuottaja(t):  Christopher Aird Gareth Neame
Käsikirjoittaja(t):  Tony Basgallop Imogen Edwards-Jones
Tuotantoyhtiö(t):  Carnival Films
Aiheesta muualla
IMDb 
Elonet
Hotel Babylon on brittiläinen Tony Basgallopin luoma televisiosarja joka perustuu Imogen Edwards-Jonesin ja tuntemattoman hotellin johtajan yhdessä kirjoittamaan kirjaan Hotelli Babylon (alkup. Hotel Babylon). Sarjaa alettiin esittää Britanniassa BBC One -kanavalla 19. tammikuuta 2006 ja sarjan viimeinen jakso esitettiin 14. elokuuta 2009. Sarjaa tehtiin kaikkiaan neljä tuotantokautta. Sarjaa on esitetty kahdessakymmenessä maassa, mukaan lukien Suomessa Subilla.
Hotel Babylon sijoittuu fiktiiviseen viiden tähden hotelliin aivan Lontoon sydämessä. Sarjan ensimmäisen kauden tapahtumat perustuvat käyttäen Imogen Edwards-Jonesin teokseen. Sarjan päähenkilöitä näyttelevät muun muassa Tamzin Outhwaite (Rebecca Mitchell), Max Beesley (Charlie Edwards) ja Dexter Fletcher (Tony Casemore). Sarjassa hotellin vieraina esiintyivät muun muassa John Barrowman, Anthony Head, Danny Dyer, Paula Abdul, Joan Collins ja Honor Blackman.
Sarja muistuttaa NBC:n tuottamaa televisiosarjaa Las Vegas, joka sijoittuu myös huippuhotelliin ja kertoo sen henkilökunnasta.
Näyttelijät

| 0 | 1 | 2 |
| --- | --- | --- |
|  Nigel Harman  | … |  Sam Franklin   |
|  Anna Wilson-Jones  | … |  Juliet Miller   |
|  Dexter Fletcher  | … |  Tony Casemore   |
|  Martin Marquez  | … |  Gino Primirola   |
|  Michael Obiora  | … |  Ben Trueman   |
|  Ray Coulthard  | … |  James Schofield   |
|  Danira Gović  | … |  Tanja Mihajlov   |
|  Alexandra Moen  | … |  Emily James   |
|  Amy Nuttall  | … |  Melanie Hughes   |
|  Max Beesley  | … |  Charlie Edwards   |
|  Tamzin Outhwaite  | … |  Rebecca Mitchell   |
Jaksot

| Kausi | Kausi | Jaksoja | Esitetty>  Iso-Britannia | Esitetty>  Suomi |
| --- | --- | --- | --- | --- |
|   | 1  | 8   | 2006-1-1919. tammikuuta 2006 – 2006-3-99. maaliskuuta 2006  | 2007-10-2727. lokakuuta 2007 – 2007-12-1515. joulukuuta 2007 |
|   | 2  | 8   | 2007-2-1515. helmikuuta 2007 – 2007-04-1212. huhtikuuta 2007  | 2007-12-2222. joulukuuta 2007 – 2008-2-99. helmikuuta 2008 |
|   | 3  | 8   | 2008-2-1919. helmikuuta 2008 – 2008-4-88. huhtikuuta 2008  | 2008-9-2727. syyskuuta 2008 – 2008-11-1515. marraskuuta 2008 |
|   | 4  | 8   | 2009-6-1919. kesäkuuta 2009 – 2009-08-1414. elokuuta 2009  | 2010-1-2323. tammikuuta 2010 – 2010-3-1313. maaliskuuta 2010 |
Vastaanotto

Hotel Babylon on saanut hyviä arvioita, ja sen ensimmäisen kauden keskiarvo Metacriticissä on 7 arvostelun perusteella 74/100.
Aiheesta muualla

Sarja BBC:n verkkosivuilla (englanniksi)
Hotel Babylon Internet Movie Databasessa (englanniksi)
Hotel Babylon Elonet.
Hotel Babylon (Arkistoitu – Internet Archive) TV.comissa (englanniksi)
Hilland Records

| Hilland Records |
| --- | --- |
Perustettu:  2005
Perustajat:  Antti Vuorenmaa
Tyylilajit:  folkrock, americana, rockmusiikki
Kotimaa:   Suomi
Sijainti:  Helsinki
Kotisivu
Infobox OKNimi-testi OK: 
Hilland Records on suomalainen, vuonna 2005 perustettu levy-yhtiö. Sen omistajana on yhtiön perustaja Antti Vuorenmaa. Yhtiö on erikoistunut amerikkalaispohjaiseen kansanmusiikkiin, folkrockiin ja americanaan, mutta julkaissut myös mm. avantgarde-freetä.
Julkaisut

Acorn: The first songs EP (2006, Hilland 001)
Acorn:The First Album (2007, HRCD1001)
Markus Väisänen:Luonnoksia EP (2008, HRCD102)
Acorn:Here & there & back (2008, HRCD1002)
GPV:Trombi 7708 (2009, HRCD1003)
Antti Matikainen:Sateen jälkeen (2009, HRCD1004)
Emmi:The Invite (2009, w/Long Play Records, LOPCD022)
Markus Väisänen:Taipale (2009, HRCD1005)
Acorn:Kaivonkatsoja (2010, HRCD1006)
Kim Curly Band:Kim Curly Band (2010, HRCD1007)
Tres Fogos:Paraiso (2010, HRCD1008)
Taipale:The Weight of a Ghost (2011, HRCD1009)
Kim Curly Band:So long, King Desire (2011, HRCD1010)
Antti Vuorenmaa:Päiväkirja (2012, HRCD1011)
Antti Vuorenmaa:Pohjavirta (2014, HRCD1012)
Mudville 56: Skatin on very thin ice/Dear Old Jessie 7" (2014, HRVS-1)
Pauli Halme: This Time It´s Personal vinyyli-LP  (2014, HRLP-1)
Marko Haavisto & Antti Vuorenmaa: Kapteeni Kiddin haamu vinyyli-LP  (2015, HRLP-2)
Artistit

Acorn
Antti Vuorenmaa
Emmi
GPV
Kim Curly Band
Marko Haavisto & Antti Vuorenmaa
Mudville 56
Pauli Halme
Taipale
Tres Fogos
Aiheesta muualla

Hilland Recordsin kotisivut
Instituto Federal da Bahia

| Instituto Federal da Bahia |
| --- | --- |

Perustettu:  1910
Rehtori:  Aurina Oliveira Santana
Opiskelijoita:  8874
Sijainti:  Salvador,  Brasilia
Sivusto:  http://www.ifba.edu.br/
Instituto Federal da Bahia (IFBA) on oppilaitos Salvadorin kaupungissa Brasiliassa. Se on Brasilian liittovaltion opetusministeriön alainen oppilaitos.
H’rustalnyi

| H’rustalnyi Хрустальний, Хрустальный |
| --- | --- |
 Kaupungintalon edustaa
 lippu
 Luhanskin alue Ukrainassa, alla kaupungin sijainti alueella
 H’rustalnyi
 Koordinaatit: 48.1377°N, 38.9275°E 
Valtio:  Ukraina
Alue:  Luhanskin alue
Kaupungiksi:  1926
Pinta-ala:  
 – Kokonaispinta-ala:  153,56 km²
Väkiluku (2017)  ():  81 389
 
 krluch.org 
Infobox OKVirheellinen NIMI-arvo: 
H’rustalnyi (ukr. Хрустальний, suom. kristalli,  ven. Хрустальный, Hrustalnyi), 12. toukokuuta 2016 asti Krasnyi Lutš (ukr. Красний Луч, ven. Красный Луч, suom. punainen valonsäde) on kaupunki Itä-Ukrainassa, Luhanskin alueella, maanteitse 62 kilometriä Luhanskista. Vuoden 2017 alussa kaupungissa arvioitiin olevan 81 389. Koko Krasnyi Lutšin kaupunkipiirissä asukkaita oli 120 675, mihin sisältyi neljä eri kaupunkia, kahdeksan kaupunkityyppistä taajamaa ja joitain maaseutukyliä.
Paikkakunta perustettiin Venäjän keisarikunnan aikana vuonna 1895 kaivostaajamaksi nimellä Krindatševka (ven. Криндачевка, Krindatševka) seutua hallinneen Krindatš-suvun (Криндач) nimen mukaan. Ideologista syistä paikkakunnan nimeksi vaihdettiin Krasnyi Lutšiksi vuonna 1920. Osana Ukrainan laajempaa pyrkimystä luopua kommunistisen ja kansallis-sosialistisen (natsiajan) mukaisista paikannimistä, kaupungin nimi vaihdettiin toukokuussa 2016 muotoon H’rustalnyi.
H’rustalnyi (Krasnyi Lutš) on Donetsin laakion hiilikaivospaikkakunta, siellä on toiminut viisi hiilikaivosta. Kaupunkipiirissä valmistetaan myös rakennusmateriaaleja, kalusteita, vaatteita, lihatuotteita ja konepajateollisuuden tuotteita.
Aiheesta muualla

Kuvia tai muita tiedostoja aiheesta H’rustalnyi Wikimedia Commonsissa
Hércules (1754)

| Hércules |
| --- | --- |

Aluksen vaiheet
Rakentaja:  Reales Astilleros, Guarnizo
Kölinlasku:  maaliskuu 1754
Laskettu vesille:  1754
Palveluskäyttöön:  1756
Poistui palveluskäytöstä:  4. heinäkuuta 1761
Loppuvaihe:  määrätty romutettavaksi 11. heinäkuuta 1761
Tekniset tiedot
Uppouma:  1 691 t
Pituus:  48,82 m
Leveys:  15,39 m
Syväys:  7,67 m
Miehistöä:  839
Aseistus
Aseistus:  alempi tykkikansi: 28 × 24 naulan tykkiä ylempi tykkikansi: 30 × 18 naulan tykkiä puolikansi: 8 × 8 naulan tykkiä etukansi: 2 × 8 naulan pitkää pronssitykkiä
Hércules oli Espanjan laivaston vuonna 1753 vesille laskettu Serio-luokan kaksikantinen 68-tykkinen linjalaiva.
Valmistus

Alus tilattiin maaliskuussa 1753 Guernizosta, missä köli laskettiin maaliskuussa 1754. Alus laskettiin vesille vuoden 1754 lopulla tai vuoden 1755 alussa ja otettiin palvelukseen 1756.
Palvelus

Alus lähti 5. joulukuuta 1756 Cádizista Contenton kanssa Cartagenaan. Se poistettiin 4. heinäkuuta 1761 alusluettelosta heikon kunnon vuoksi. Alus määrättiin romutettavaksi 11. heinäkuuta 1761.
Houlanlampi

| Houlanlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  62°15′46″N, 26°42′08″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kuuhankaveden valuma-alue (14.37)
Laskuoja:  oja Iso-Varpaseen 
Järvinumero:  14.378.1.013
Mittaustietoja
Pinnankorkeus:  161,7 m  
Pituus:  210 m  
Leveys:  70 m  
Rantaviiva:  0,494 km  
Pinta-ala:  1,043 ha  
Saaria:  ei saaria 
 fiHoulanlampi 
Houlanlampi  on Etelä-Savossa Kangasniemellä Ruokomäen lähellä sijaitseva lampi.
Maantietoa

Lammen pinta-ala on 1,0 hehtaaria, se on 200 metriä pitkä ja 50 metriä leveä. Lammella ei ole kartan mukaan saaria.  Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Kuuhankaveden valuma-alueella (14.37), jonka Iso-Virmaksen valuma-alueeseen (14.378) se kuuluu. Lammen vedenpinnan korkeus on 161,7 metriä mpy.
Honor 8

| Honor 8 |
| --- | --- |
 Honor 8 takaa.
Valmistaja:  Huawei
Julkaistu:  2016
Edeltäjä:  Huawei Honor 7
Seuraaja:  Huawei Honor 9
Muut versiot:  Huawei Honor 8 Pro, Huawei Honor 8 Lite
Mitat:  145,5 × 71 × 7,5 mm
Paino:  153 g
Näyttö:  5,2 tuumaa
Näytön kuvatarkkuus:  1 920 × 1 080 px
Suoritin:  HiSilicon Kirin 950
Grafiikkapiiri:  Mali-T880 MP4
Keskusmuisti:  4 Gt
Flash-muisti:  32 tai 64 Gt
Takakamera:  2×12 Mpx
Etukamera:  8 Mpx
Musiikkisoitin:  on
Käyttöjärjestelmä:  Android 6.0 (alkuperäinen)
Akku:  3 000 mAh
Muistikorttipaikka:  microSD
Infobox OKNimi-testi OK: 
Honor 8 on Huawein valmistama älypuhelin. Se on Suomessa suositun Honor 7:n seuraaja. Honor 8 esiteltiin Kiinassa heinäkuun 2016 alussa, mutta Euroopassa vasta 24. elokuuta.
Ominaisuudet

Honor 8 käyttää Androidiin pohjautuvaa Emotion UI 5.0 -käyttöliittymää. Puhelimessa on kahdeksanytiminen (4 × 2,3 GHz & 4 × 1,8 GHz) Kirin 950 -järjestelmäpiiri. Honor 8:ssa on 5,2 tuuman LCD IPS -näyttö, jonka tarkkuus on 1 920 × 1 080 pikseliä. Honor 8:ssa on kaksi 12 megapikselin kameraa, joista toinen tallentaa värikuvia ja toinen vain mustavalkokuvia. Yhdistämällä molempien kameroiden kuvat puhelin pyrkii tallentamaan yhteen kuvaan enemmän yksityiskohtia ja valoa. Honor 8:ssa on USB Type-C-liitäntä, joka on kuitenkin vanhaa USB 2.0 -tyyppiä. Honor 8 ei ole vesitiivis eikä siinä ole langatonta latausta. Honor 8 sisältää kaksi SIM-korttipaikkaa.
Vastaanotto

Honor 8 sai hyvän vastaanoton. Puhelinvertailun arvostelija Sami Koivunen piti sitä hyvänä vaihtoehtona ”perustason älypuhelinkäyttöön”. Koivusen tavoin Taskumuron arvostelija Juha Kokkonen kehui Honor 8:n hyvää hinta-laatusuhdetta.
Hermann von Helmholtz

| Hermann von Helmholtz |
| --- | --- |

Henkilötiedot
Syntynyt: 31. elokuuta 1821 Potsdam, Saksa
Kuollut: 8. syyskuuta 1894 Charlottenburg, Berliini, Saksa
Kansalaisuus:  saksalainen
Koulutus ja ura
Väitöstyön ohjaaja:  Johannes Müller
Instituutti:  Königsbergin Albertus-yliopisto Bonnin yliopisto Heidelbergin yliopisto Berliinin yliopisto
Oppilaat:  Albert Abraham Michelson Wilhelm Wien William James Edward Nichols Michael Pupin Friedrich Schottky Arthur Webster Wilhelm Wundt
Tutkimusalue:  fysiikka, fysiologia
Tunnetut työt:  energiaperiaate
Hermann Ludwig Ferdinand von Helmholtz (31. elokuuta 1821 – 8. syyskuuta 1894) oli saksalainen lääkäri ja fyysikko.
Elämä

Helmholtzin isä oli Potsdamin lukion rehtori, joka oli opiskellut klassista filologiaa ja filosofiaa. Helmholtzin isä oli filosofi Immanuel Herman Fichten läheinen ystävä. Helmholtzin työssä näkyy Fichten ja Immanuel Kantin vaikutusta. Nuorena miehenä Helmholtz oli kiinnostunut luonnontieteestä, mutta hänen isänsä halusi hänen opiskelevan lääketiedettä.